**PROTOKOL**

**o odovzdaní a prevzatí plastového kompostéra**

Kód projektu /ITMS2014+/: 310011K676

Názov projektu: „Kompostovanie BRKO v meste Stupava“.

**Čl. I.**

**Odovzdávajúci:** Mesto Stupava

Sídlo: Hlavná 1/24, 900 31 Stupava

### IČO: 00 305 081

a

**Preberajúci:** .........................................................................................

Adresa: .........................................................................................

Dátum narodenia: .........................................................................................

Telefonický kontakt: .........................................................................................

**Čl. II.**

Odovzdávajúci odovzdáva preberajúcemu do užívania plastový kompostér o objeme ........ litrov v počte 1 ks, ktorý je v stave spôsobilom na riadne užívanie. Jeho životnosť je min. 20 rokov.

Preberajúci preberá plastový kompostér o objeme ...... litrov do užívania vrátane návodov na správne používanie kompostéra a sprievodcu správnym kompostovaním v kompostéri.

Preberajúci sa zaväzuje:

* *plastový kompostér používať výlučne na účely kompostovania na to vhodných biologických odpadov vznikajúcich v jeho domácnosti, záhrade, popr. pri údržbe priľahlých pozemkov*
* *bude sa riadiť pri používaní kompostéra ako i samotnom kompostovaní priloženým návodom na montáž kompostéra a návodom ako správne kompostovať*
* *plastový kompostér umiestniť na pozemok vo svojom vlastníctve a chrániť ho bežným spôsobom pred odcudzením a poškodením*
* *v prípade poškodenia plastového kompostéra nesprávnou manipuláciou zo strany preberajúceho alebo tretej osoby, opravu zabezpečiť na vlastné náklady*
* *v prípade odcudzenia plastového kompostéra z dôvodu jeho zlého zabezpečenia preberajúcim, oznámiť túto skutočnosť bezodkladne odovzdávajúcemu a zabezpečiť si na vlastné náklady nový kompostér rovnakého typu a objemu*
* *nespaľovať žiadny odpad vrátane konárov, lístia, buriny v domácnosti, na súkromnom alebo verejnom priestranstve*
* *neukladať biologický odpad vhodný na kompostovanie do nádob na zmesový komunálny odpad a ani žiaden iný odpad na nepovolené miesta*
* *vrátiť plastový kompostér odovzdávajúcemu (pokiaľ neubehlo 5 rokov od jeho prevzatia ) a to v prípade predaja, resp. darovania objektu ku ktorému bol pridelený plastový kompostér*
* *informovať odovzdávajúceho o poškodení alebo odcudzení zvereného majetku*
* *zverený majetok neprevedie na tretiu osobu, neprenajme, neprenechá do užívania tretej osobe*
* *strpieť na svojom pozemku kontrolu odovzdávajúceho.*

**Čl. III.**

Kontrolu nad dodržiavaním podmienok uvedených v článku II., ku ktorým sa preberajúci svojím podpisom zaväzuje, uskutočnia poverení pracovníci odovzdávajúceho.

V prípade, že preberajúci i napriek písomnému upozorneniu zo strany odovzdávajúceho nedodržuje ustanovenia článku II. tohto protokolu, odovzdávajúci odoberie preberajúcemu poskytnutý plastový kompostér.

**Čl. IV.**

Protokol je vyhotovený v dvoch vyhotoveniach, z ktorých jedno je určené pre odovzdávajúceho a jedno pre preberajúceho.

V meste Stupava, dňa V meste Stupava, dňa

*Odovzdávajúci: Preberajúci:*